Što učiniti kada tramvaj ne može proći zbog ne baš pametno parkiranog auta? Jedno od rješenja - jednostavno podići i pomaknuti auto.

Na popularnoj Facebook-stranici Parkiram kao idiot danas je objavljena fotografija na kojoj se vidi kako skupina ljudi diže stariji Audi parkiran na nogostupu tako da smeta tramvaju, dok u pozadini strpljivo čeka 11-ica. Fotografija je snimljena u zagrebačkoj Ilici kod Trga Franje Tuđmana.

- Kad se male ruke slože, sve se može... - stoji uz objavu.

- Svaka čast dečkima! I već kad su se potrudili mogli su ga na krov okrenuti pa nek' si vlasnik misli... - komentirala je jedna korisnica Facebooka.